Եվգենի Միրոնով (դերասան)

**Եվգենի Վիտալևիչ Միրոնով** (, ), թատրոնի և կինոյի ռուս դերասան, Ազգերի պետական թատրոնի գեղարվեստական ղեկավար 2006 թվականից, ՌԴ ժողովրդական արտիստ (2004), Չեչնիայի Հանրապետության ժողովրդական արտիստ (2012), ՌԴ երկու պետական մրցանակների դափնեկիր (1995, 2010)։

## Կենսագրություն
Եվգենի Միրոնովը ծնվել է 1966 թվականի նոյեմբերի 29-ին Սարատովում, ծնողների հետ ապրել է Սարատովի մարզի Տատիշչևո-5 (ներկայում՝ Սվետլի) գյուղում։

Հայրը՝ Վիտալի Սերգեևիչ Միրոնովը (1938-2004), աշխատել է որպես վարորդ։ Մայրը՝ Թամարա Պետրովնա Միրոնովան (ծնվ.՝ 1941), աշխատել է վաճառող, հավաքորդ տոնածառի խաղալիքների գործարանում։ Քույրը՝ Օքսանան, բալերինա է, դասավանդում է իր հիմնադրած մանկական ստուդիայում, նկարահանվել է կինոյում։

Եվգենի Միրոնովը մանկուց երազել է դերասան դառնալ և դպրոցում հաճախել է դրամատիկական խմբակ, սովորել է նաև երաժշտական դպրոցում՝ ակորդեոնի դասարանում։ Քրոջ՝ Օքսանայի հետ բեմադրել է տնային տիկնիկային ներկայացումներ։

1982 թվականին ութերորդ դասարանն ավարտելուց հետո ընդունվել է Սարատովի Ի. Սլոնովի անվան թատերական դպրոց, որտեղ սովորել է Վալենտինա Ալեքսանդրովնա Երմակովայի կուրսում։

Նրա առաջին ուսումնական դերը եղել է Իվանի դեր (ըստ Վլադիմիր Բոգոմոլովի «Իվան» պատմվածքի)։

1986 թվականին հաջողությամբ ավարտել է ուսումնարանը։

### Թատրոն
Ուսումնարանն ավարտելուց հետո Եվգենի Միրոնովը հրավիրվել է աշխատանքի Սարատովի թատրոնում, բայց որոշել է շարունակել դերասանական կրթությունը Մոսկվայում՝ մտադրվելով ընդունվել ՄԳԱԹ դպրոց-ստուդիա՝ Օլեգ Պավլովիչ Տաբակովի և Ավանգարդ Նիկոլաևիչ Լեոնտևի կուրս։ Օլեգ Տաբակովը նրան երկշաբաթյա փորձաշրջան է նշանակել, քանի որ իր ուսանողներն արդեն երկրորդ կուրսում էին սովորում։ Այդ երկու շաբաթվա ընթացքում Միրոնովը պետք է մի հատված պատրաստեր ցուցադրության համար, և այդ հատվածի բեմադրմանը պատրաստվելուն համաձայնել է օգնել Ռոման Կուզնեչենկոն։ Փորձաշրջանի ավարտից հետո Եվգենի Միրոնովը պաշտոնապես ընդունվել է ՄԳԱԹ դպրոց-ստուդիա։

1990 թվականին Եվգենի Միրոնովն ավարտել է ՄԳԱԹ դպրոց-ստուդիան։ Օլեգ Եֆրեմովը նրան հրավիրել է  ՄԳԱԹ, նա հրավիրվել է նաև Մալայա Բրոննայայի թատրոն, բայց նախընտրել է ընդունվել Օլեգ Տաբակովի ղեկավարությամբ թատրոն-ստուդիա, որտեղ մնացել է թատերախմբի կազմում մինչև 2006 թվականը և խաղացել է այնպիսի ներկայացումներում, ինչպիսիք են «Страсти по Бумбарашу», «Աստղային ժամ տեղական ժամանակով» (), «Դեռ Վան Գոգ» () և այլն։

Չեխովի անվան ՄԳԹ-ում խաղացել է այնպիսի ներկայացումներում, ինչպիսիք են «№ 13», «Պարոնայք Գոլովլյովները» և «Ճայը»։

2006 թվականի դեկտեմբերին դարձել է  Ազգերի պետական թատրոնի գեղարվեստական ղեկավար։

Աշխատել է այնպիսի հայտնի արտասահմանյան ռեժիսորների հետ, ինչպիսիք են Պետեր Շտայնը, Դեկլան Դոնելանը, Թոմաս Օստերմայերը, Ռոբերտ Ուիլսոնը, Ռոբեր Լեպաժը, Ալվիս Հերմանիսը, Էյմունտաս Նյակրոշյուսը, Ստեֆան Բրաունշվեյգը, Վադիմ Պերելմանը։

### Կինեմատոգրաֆիա
Կինոյում Եվգենի Միրոնովն առաջին դերը խաղացել է 1988 թվականին Ալեքսանդր Կայդանովսկու «Նավթավաճառի կինը» () ֆիլմում։

Ինչպես հանդիսատեսի, այնպես էլ քննադատների շրջանում Միրոնովը լայն ճանաչման է արժանացել ռեժիսոր Վալերի Տոդորովսկու «Սեր» ֆիլմի գլխավոր դերում նկարահանվելուց հետո, որն արժանացել է մի շարք ռուսական և արտասահմանյան կինոմրցանակների, իսկ Միրոնովը ճանաչվել է 1992 թվականի լավագույն դերասան։

Կինոյում ամենանշանակալի դերասանական աշխատանքներից մեկը համարվում է իշխան Միշկինի դերը Վ. Բորտկոյի «Ապուշը» բազմասերիանոց ֆիլմում, որը նկարահանվել է Ֆ. Դոստոևսկու համանուն վեպի հիման վրա։

## Հասարակական գործունեություն
2000 թվականին եղել է մշակույթի այն գործիչների շարքում, որոնք քննադատել են Ալեքսանդրովի երաժշտությամբ խորհրդային օրհներգի վերադարձը։

2001 թվականին դարձել է Ռուսաստանի Դաշնության Նախագահին կից մշակույթի և արվեստի խորհրդի անդամ։

2005-2020 թվականներին եղել է «Территория» ժամանակակից արվեստի միջազգային փառատոն-դպրոցի համահիմնադիր և գեղարվեստական տնօրեն, 2020 թվականից՝ փառատոնի հոգաբարձու։

2007 թվականին դարձել է Ռուսաստանի փոքր քաղաքների թատրոնների փառատոնի գեղարվեստական ղեկավար։

2012 թվականին նկարահանվել է «Ինչու եմ քվեարկում Պուտինի օգտին» տեսահոլովակում՝ նախագահական ընտրություններից առաջ։

Դարձել է Հեռավոր Արևելքի շրջաններում թատերական արվեստի զարգացման ծրագրի նախաձեռնող։ Ծրագրի շրջանակներում 2021 և 2023 թվականներին Վլադիվոստոկում տեղի է ունեցել Խաղաղօվկիանոսյան միջազգային թատերական փառատոն, 2019 և 2021-2023 թվականներին Խաբարովսկում՝ Հեռավոր Արևելքի թատրոնների փառատոն, ինչպես նաև հատկացվել է դրամաշնորհ՝ երիտասարդ ռեժիսորների ներկայացումների բեմադրման համար։

Մաքսիմ Գորկուն նվիրված «Գորկի +» փառատոնի գեղարվեստական տնօրենն է, որը տեղի է ունեցել Մոսկվայում Գորկու այգում 2022 և 2023 թվականներին, ինչպես նաև Կազանում և Նիժնի Նովգորոդում 2023 թվականին։

«Արտիստ» արվեստագետների աջակցության բարեգործական հիմնադրամի համահիմնադիր (հիմնադրվել է 2008 թվականին)։

Հաշմանդամություն ունեցող երեխաների աջակցության «Կյանքը շարժման մեջ» բարեգործական հիմնադրամի համահիմնադիր (հիմնադրվել է 2014 թվականին)։

Ընդգրկվել է «Со-единение» խուլ ու կույր անձանց աջակցության բարեգործական հիմնադրամի հոգաբարձուների խորհրդի կազմում։

2022 թվականի փետրվարի 26-ին՝ Ռուսաստանի՝ Ուկրաինա ներխուժելուց հետո, ստորագրել է ռուս մշակութային գործիչների հակապատերազմական նամակը՝ կոչ անելով դադարեցնել Ուկրաինայի դեմ պատերազմը։ 2022 թվականի մայիսին «Միասնական Ռուսաստան» կուսակցության գլխավոր խորհրդի քարտուղար Անդրեյ Տուրչակի հետ այցելել է ռուսական բանակի կողմից վերահսկվող Մարիուպոլ և հարակից շրջաններ՝ փաստացի աջակցելով Ուկրաինա ներխուժմանը և քննադատելով դրա դեմ հանդես եկած արտիստներին։։

## Արվեստ
### Դերեր թատրոնում
; Սարատովի դրամայի թատրոն
* «Թռիչք կկվի բնի վրայով», Կեն Կիզի (դիպլոմային ներկայացում)
; ՄԳԱԹ դպրոց-ստուդիա
*  – «Առաջարկություն» (դիպլոմային ներկայացում)

; «Տաբակերկա»
* «Ռևիզոր», Նիկոլայ Գոգոլ (ռեժիսոր՝ *Սերգեյ Գազարով*) – *թաղային*
* «Прищучил»(ռեժիսոր՝ *[[Օլեգ Տաբակով]]*) – *տղա*
*  – «Բիլոքսի Բլյուզ» (ռեժիսոր՝ Օլեգ Տաբակով) – *Յուջին Ջերոմ*
*  – «Նավաստիական լռություն» (ռեժիսոր՝ Օլեգ Տաբակով) – *Դավիթ Շվարց*
*  – «Սովորական պատմություն», Իվան Գոնչարով (ռեժիսոր՝ Օլեգ Տաբակով) – *Ալեքսանդր Ադուև*
*  – «Миф о Дон Жуане» (ռեժիսոր՝ Ա. Մարին) – *Ֆրանցիսկ*
* 1992 – «Աստղային ժամ՝ տեղական ժամանակով» (ռեժիսոր՝ Վլադիմիր Մաշկով) – *Կոլյա*
*  – «Страсти по Бумбарашу» (ռեժիսոր՝ Վլադիմիր Մաշկով) – *Բումբարաշ*
*  – «Անեկդոտներ» (ռեժիսոր՝ Վալերի Ֆոկին) – *Լեբեզյատնիկով / Խոմուտով*
*  – «Ещё Ван Гог…» (ռեժիսոր՝ Վալերի Ֆոկին) – *Սաշա*

; Թատերական միությունների միջազգային կոնֆեդերացիա
*  – «Օրեստեա», ըստ Էսքիլեսի եռագրության (ռեժիսոր՝ Պետեր Շտայն) – *[[Օրեսթես]]*
*  – «Համլետ» (ռեժիսոր՝ Պետեր Շտայն) – *[[Համլետ]]*

; «Սովրեմեննիկ» թատրոն
*  – «Կարամազովները և դժոխքը» (բեմադրությունը՝ Վալերի Ֆոկինի) – *Իվան Կարամազով*

; «БОГИС» գործակալություն
*  – «Վերջին ցարի վերջին գիշերը» (բեմադրությունը՝ Վալերի Ֆոկինի) – *Ֆեոդոր Լուկյանով*

; Ա. Չեխովի անվան ՄԳԹ
* «Ունդինա», (բեմադրությունը՝ Ն. Սկորիկի) – *կամերհեր*
* «Ճայը» (բեմադրությունը՝ Օլեգ Եֆրեմովի) – *Տրեպլև*
*  – «№ 13», Ռեյ Կունի (բեմադրությունը՝ Վլադիմիր Մաշկովի) – *Ջորջ Պիգդեն*
*  – «Պարոնայք Գոլովյովներ», Միխայիլ Սալտիկով-Շչեդրին (բեմադրությունը՝ Կիրիլ Սերեբրեննիկովի) – *Պորֆիրի Գլովյով*

; Դոնելլանի «Cheek by jowl» թատրոնի և Մոսկվայի Ա. Պ. Չեխովի անվան միջազգային թատերական փառատոնի նախագիծ
*  – «Բորիս Գոդունով» (բեմադրությունը՝ Դեկլան Դոնելլան) – *Ինքնակոչ*

; Ստանիսլավսկու հիմնադրամ
*  – «Բալի այգին» (ռեժիսոր՝ Էյմունտաս Նյակրոշյուս) – *Լոպախին*

; Ե. Միրանովի թատերական ընկերություն
*  – «Ֆիգարո։ Մեկ օրվա իրադարձություններ», ըստ Բոմարշեի պիեսի (ռեժիսոր՝ Կիրիլ Սերեբրեննիկով) – *Ֆիգարո*

**Ներկայացում-համերգներ**
* 2013 – «Պյոտր Չայկովսկի և Նադեժդա ֆոն Մեք։ Նամակներով սիրավեպ» ներկայացում-համերգ (ռեժիսոր՝ Մարինա Բրուսնիկինա)
* 2015 – «Նվիրում» համերգ ըստ Հայներ Մյուլլերի պիեսի (ռեժիսոր՝ Մարինա Բրուսնիկինա)
* 2018 – «Վան Գոգ։ Նամակներ ողբորը» ներկայացում-համերգ (ռեժիսոր՝ Մարինա Բրուսնիկինա)
* 2019 – «Եվգենի Օնեգին։ Քնարական շեղում» ներկայացում-համերգ (ռեժիսոր՝ Մարինա Բրուսնիկինա)
* 2021 – «Ռուսական խաչ» ներկայացում-համերգ, ըստ Ն. Մելնիկովի պիեսի (ռեժիսոր՝ Մարինա Բրուսնիկինա)
* 2021 – «Համլետ». Վ. Շեքսպիր - Դ. Շոստակովիչ (ռեժիսոր՝ Մարինա Բրուսնիկինա)

; Ազգերի թատրոն
*  – «Շուկշինի պատմվածքները» (ռեժիսոր՝ Ալվիս Հերմանիս) – *10 դեր*
*  – «Կալիգուլա» (ռեժիսոր՝ Էյմունտաս Նյակրոշյուս) – Կալիգուլա
*  – «Ֆրյոկեն Ժյուլի» (ռեժիսոր՝ Թոմաս Օստերմայեր) – *Ժան*
*  – «Համլետ։ Կոլաժ» (ռեժիսոր՝ Ռոբեր Լեպաժ) – *բոլոր դերերը*
*  – «Պուշկինի հեքիաթը» (ռեժիսոր՝ Ռոբերտ Ուիլսոն) – *պատմող*
*  – «Իվանով» (ռեժիսոր՝ Տիմոֆեյ Կուլյաբին) – *Նիկոլայ Իվանով*
*  – «Իրանի համաժողով» (ռեժիսոր՝ Վիկտոր Ռիժակով) – *հայր Ավգուստին*
*  – «Քեռի Վանյա» (ռեժիսոր՝ Ստեֆան Բրաունշվեյգ) – *քեռի Վանյա*
*  – «Գորբաչով» (ռեժիսոր՝ Ալվիս Հերմանիս) – *[[Միխայիլ Գորբաչով]]*
*  – «Խոջա Նասրեդին» (ռեժիսոր՝ Տիմուր Բեկմամբետով) – հնչյունավորում 
*  – «Վարպետը և Մարգարիտան» (ռեժիսոր՝ Ռոբեր Լեպաժ) – *Վարպետ*
*  – «Ո՞վ է վախենում Վիրջինիա Վուլֆից» (ռեժիսոր՝ Դանիիլ Չաշչին) – *Ջորջ*

; Մարիինյան թատրոն
*  – «Պետյան ու գայլը» (սիմֆոնիկ հեքիաթ ընթերցողի և նվագախմբի համար) – *ընթերցող*

## Ֆիլմագրություն
### Դերասանական աշխատանքներ

### Պրոդյուսեր
* 2015 – No comment
* 2017 – Առաջինների ժամանակը
* 2018 – Արյուն
* 2022 – Ժաննա

### Հնչյունավորում
*  – Մոտակա շրջան – 'Իվան Սանշին* (Թոմ Հալսի դերը)
*  – [[Մարդուկ-Ջարդուկը (մուլտֆիլմ, 2004)|Մարդուկ-Ջարդուկը]] – *Մարդուկ-Ջարդուկ / Արքայազն*
*  – [[Ալքիմիկոսը]], [[Պաուլո Կոելիո]], աուդիոգիրք, СОЮЗ հրատարակչություն
*  – Ինձ համար ցավալի չէ – *Միշա* (Ալեքսանդր Յացենկոյի դերը)
*  – Հին դաշնամուրի հեքիաթները («Լյուդվիգ վան Բեթհովեն» և «Անտոնիո Վիվալդի» ֆիլմեր)
*  – [[Բելկա և Ստրելկա։ Աստղային շներ]] – *Վենյա առնետ*
*  – [[Բելկա և Ստրելկա։ Լուսնային արկածներ]] – *առնետ Վենյա*
*  – Արևահարություն  – *պորուչիկ* (Մարտինշ Կալիտայի դերը)
*  – [[Բելկա և Ստրելկա։ Կարիբյան գաղտնիք]] – *առնետ Վենյա*

=== Վավերագրական ֆիլմեր ===
* «Եվգենի Միրոնով։ Ազգանունը պարտավորեցնում է»  (, «[[Առաջին ալիք (Ռուսաստան)|Առաջին ալիք]]», 2011)
* «Եվգենի Միրոնով։ Միայնակ նավակում» (, «[[ՏՎ Ցենտր]]», 2015)
* «Եվգենի Միրոնով։ Կյանքն ապառնի ժամանակով» (, «Առաջին ալիք», 2016)

== Մրցանակներ և պարգևներ ==
[[Պատկեր:Vladimir Putin at award ceremonies (2017-05-24) 11.jpg|մինի|300px|]]
;Պետական պարգևներ
* Ռուսաստանի Դաշնության պետական մրցանակ (1996) — *«Սովրեմեննիկ» թատրոնի «Կարամազովները և դժոխքը» ներկայացման մեջ Իվան Կարամազովի դերի կատարման համար*
* [[Ռուսաստանի Դաշնության վաստակավոր արտիստ]] (2 մայիսի, 1996) — *արվեստի բնագավառում ունեցած վաստակի համար*.
* [[Ռուսաստանի Դաշնության ժողովրդական արտիստ]] (10 մարտի, 2004) — *արվեստի բնագավառում ունեցած մեծ վաստակի համար*.
* Ռուսաստանի Դաշնության պետական մրցանակ (2011) — *հայրենական թատերական և կինոարվեստի զարգացման գործում ունեցած ավանդի համար*.
* Պատվո շքանշան (26 նոյեմբերի, 2011) — *հայրենական թատերական և կինեմատոգրաֆիական արվեստի զարգացման գործում ունեցած մեծ ավանդի, հասարակական ակտիվ գործունեության համար*.
* «Հայրենիքին մատուցած ծառայությունների համար» IV աստիճանի շքանշան (26 դեկտեմբերի, 2016) — *հայրենական մշակույթի և արվեստի զարգացման գործում ունեցած վաստակի, երկարամյա բեղմնավոր գործունեության համար*.

;«Նիկա» կինոմրցանակ
* 1995 - Լավագույն դերասան - «Լիմիտա» (մրցանակ)
* 1996 - Տղամարդու լավագույն դերակատարում - «Մուսուլմանը» (անվանակարգ)
* 2002 - Տղամարդու լավագույն դերակատարում - «44-ի օգոստոսին...» (անվանակարգ)
* 2006 - Տղամարդու լավագույն դերակատարում - «Տիեզերքը որպես կանխազգացում» (մրցանակ)
* 2011 - Երկրորդ պլանի տղամարդու լավագույն դերակատարում - «Утомлённые солнцем 2: Предстояние» (մրցանակ)

;«Ոսկե արծիվ» կինոմրցանակ
* 2004 - Տղամարդու լավագույն դերակատարում - «[[Ապուշը (հեռուստասերիալ)|Ապուշը]]» հեռուստատեսային ֆիլմ (մրցանակ)
* 2006 - Տղամարդու լավագույն դերակատարում կինոյում - «Տիեզերքը որպես կանխազգացում» (անվանակարգ)
* 2007 - Տղամարդու լավագույն դերակատարում հեռուստատեսությունում - «Առաջին շրջանում» (անվանակարգ)
* 2012 - Տղամարդու լավագույն դերակատարում հեռուստատեսությունում - «Դոստոևսկի» (մրցանակ)
* 2018 - Լավագույն խաղարկային ֆիլմ - որպես «Առաջինների ժամանակը» ֆիլմի պրոդյուսեր (անվանակարգ)
* 2018 - Տղամարդու լավագույն դերակատարում կինոյում - «Առաջինների ժամանակը» (մրցանակ)
* 2018 - Երկրորդ պլանի տղամարդու լավագույն դերակատարում - «Карп отмороженный» ֆիլմ (անվանակարգ)
* 2022 - Երկրորդ պլանի Տղամարդու լավագույն դերակատարում կինոյում - «Պարմայի սիրտը» (մրցանակ)

; «ՏԷՖԻ» հեռուստատեսային մրցանակ
* «ՏԷՖԻ» հեռուստատեսային մրցանակ («Տղամարդու լավագույն դերակատարում հեռուստատեսային ֆիլմում/սերիալում» անվանակարգ, 2003) - «Ապուշը» հեռուստատեսային ֆիլմում իշխան Միշկինի դերի կատարման համար
* «ՏԷՖԻ» հեռուստատեսային մրցանակ («Տղամարդու լավագույն դերակատարում հեռուստատեսային ֆիլմում/սերիալում» անվանակարգ, 2008) - «Առաքյալ» հեռուստատեսային ֆիլմում Պավել և Պյոտր Իստոմին եղբայրների դերերի կատարման համար

; «Ոսկե դիմակ» թատերական մրցանակ
* «Ոսկե դիմակ» թատերական մրցանակ (2007) – *Մոսկվայի Ա. Չեխովի անվան գեղարվեստական թատրոնի «Պարոնայք Գոլովյովներ» ներկայացման մեջ Պորֆիրի Գոլովլյովի դերի կատարման համար* ներկայացման մեջ
* «Ոսկե դիմակ» թատերական մրցանակ (2010) – *Ազգերի թատրոնի «Շուկշինի պատմվածքները» ներկայացման մեջ կատարած դերի համար*
* «Ոսկե դիմակ» թատերական մրցանակ (2012) – *«Կալիգուլա» ներկայացման մեջ կատարած դերի համար*

; «Բյուրեղապակյա Տուրանդոտ» թատերական մրցանակ
* «Բյուրեղապակյա Տուրանդոտ» թատերական մրցանակ (2001) – *Ա. Չեխովի անվան ՄԳԹ-ի «№ 13» ներկայացման մեջ Ջորջ Պիգդենի դերի կատարման համար*
* «Բյուրեղապակյա Տուրանդոտ» թատերական մրցանակ (2006) – *Մոսկվայի Ա. Չեխովի անվան գեղարվեստական թատրոնի «Պարոնայք Գոլովյովներ» ներկայացման մեջ Պորֆիրի Գոլովլյովի դերի կատարման համար*
* «Բյուրեղապակյա Տուրանդոտ» թատերական մրցանակ (2009) – *Ազգերի թատրոնի «Շուկշինի պատմվածքները» ներկայացման մեջ կատարած դերի համար*
* «Բյուրեղապակյա Տուրանդոտ» թատերական մրցանակ (2014) – *Ազգերի թատրոնի «Համլետ։ Կոլաժ» ներկայացման մեջ կատարած դերի համար*

;Այլ պարգևներ
* «[[Կինոտավր]]» մրցանակ («Տղամարդու լավագույն դերակատարում» անվանակարգ, 1992) - *«Սեր» ֆիլմում Սաշայի դերի կատարման համար*
* «Созвездие» կինոդերասանների միջազգային փառատոնի մրցանակակիր («Տղամարդու լավագույն դերակատարում» անվանակարգ, 1992) – *«Սեր» ֆիլմում Սաշայի դերի կատարման համար*
* Ժնևի միջազգային կինոփառատոնի գրան պրի (1992) – *«Սեր» ֆիլմում Սաշայի դերի կատարման համար*
* Կինոքննադատության մրցանակ և Ռուսաստանի մուսուլմանների հոգևոր վարչության շքանշան «Տարվա լավագույն դերասան» անվանակարգում (1995) – *«Մուսուլմանը» ֆիլմում շարքային Նիկոլայի դերի կատարման համար*
* «Созвездие» կինոդերասանների միջազգային փառատոնի մրցանակակիր «Լավագույն էպիզոդիկ դեր» անվանակարգում (1995) – *«Утомлённые солнцем» ֆիլմում տանկիստ լեյտենանտի դերի կատարման համար*
* Ստանիսլավսկու միջազգային թատերական մրցանակ («Թատերաշրջանի տղամարդու լավագույն դերակատարում» անվանակարգ, 1996) – *«Վերջին ցարի վերջին գիշերը» ներկայացման մեջ Ֆեոդոր Լուկյանովի դերի կատարման համար*
* Մոնտե Կառլոյի «Ոսկե հավերժահարս» միջազգային հեռուստատեսային մրցանակ (2004) – *«Ապուշը» հեռուստատեսային ֆիլմում իշխան Միշկինի դերի կատարման համար «Տղամարդու լավագույն դերակատարում դրամայում» անվանակարգում*
* Ալեքսանդր Սոլժենիցինի մրցանակ (2004) – *էկրանին իշխան Միշկինի կերպարի հոգևոր մարմնավորման համար, որը նոր ազդակ է հաղորդում ռուս գրական դասականների քրիստոնեական արժեքների ըմբռնմանը*
* «Տարվա ռուս» () ազգային մրցանակ («Ռուսաստանի աստղ» անվանակարգ, 2006)
* Ռուսաստանի ԱԴԾ մրցանակ («Դերասանական աշխատանք» անվանակարգ, 2006) – *«Սմերշ» հակահետախուզության սպա կապիտան Ալյոխինի դերի կատարման համար «44-ի օգոստոսին...» գեղարվեստական ֆիլմում*
* *MTV Russia Movie Awards* («Լավագույն չարագործ» անվանակարգ, 2007) – *«Охота на пиранью» ֆիլմում Պրոխորի դերի կատարման համար*
* «Կենդանի թատրոն» հանդիսատեսի մրցանակ («Տղամարդու լավագույն դերակատարում» անվանակարգ, 2009) – *Ազգերի թատրոնի «Շուկշինի պատմվածքները» ներկայացման համար
* «Звезда Театрала» մրցանակ (2011)*
* Անդրեյ Միրոնովի անվան «Ֆիգարո» մրցանակ (2011)
* Չեչնիայի Հանրապետության ժողովրդական արտիստ (3 սեպտեմբերի 2012) – *ժողովուրդների միջև մշակութային կապերի զարգացման գործում ունեցած մեծ ավանդի, լայն ճանաչում ստացած ստեղծագործական գործունեության համար*
* «Բարության ազդակ» մրցանակի դափնեկիր (2015) – *մշակույթի ոլորտում սոցիալական ձեռներեցության զարգացման գործում անձնական ներդրման համար*
* Չարլի Չապլինի անվան մրցանակի դափնեկիր (2020)
* Օլեգ Յանկովսկու մրցանակի դափնեկիր (2021) – *Ազգերի թատրոնի «Գորբաչով» ներկայացման մեջ կատարած դերի համար''

## Ծանոթագրություններ

## Արտաքին հղումներ
* Եվգենի Միրոնովի պաշտոնական կայքը 
*  
* Եվգենի Միրոնովը «Культура Саратова» կայքում 
* Եվգենի Միրոնովի հարցազրույցը «Эхо Москвы» ռադիոալիքում 
* Եվգենի Միրոնովի հարցազրույցը Միխայիլ Վերեշչագինին  
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Խորհրդային դերասաններ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուս հնչյունավորողներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ
Կատեգորիա:Ռուսաստանի հեռուստատեսության դերասաններ